लोलाब घाटी
लोलाब घाटी भारत के जम्मू और कश्मीर राज्य के कुपवाड़ा ज़िले में स्थित एक पर्वतीय घाटी है। घाटी में प्रवेश कुपवाड़ा शहर से 9 किमी उत्तर में है और इसका मध्य बिन्दु राज्य की ग्रीष्मकालीन राजधानी, श्रीनगर से 114 किमी दूर है। लोलाब घाटी 24 किमी लम्बी और औसतन 3 किमी चौड़ी है। घाटी के बीच में लहवल नदी बहती है। सोगाम लोलाब घाटी का सबसे बड़ा नगर है और यह कुपवाड़ा ज़िले में एक तहसील का दर्जा भी रखता है।